《端阳日集诸公葡萄社分得未字》
明代·袁宏道

榴花飐清渠，潋潋红波沸。十里菖蒲风，一幄芰荷气。

行年三十菖，辟若午将未。乐事竟虚无，劳劳长世味。

试把朱砂觞，一洗滞肠胃。野性发云岚，粲若新开卉。

世事本閒閒，无端生怖畏。无论失算非，得算亦无谓。

不有出世人，焉知酒杯贵。

作者简介：袁宏道（1568～1610）明代文学家，字中郎，又字无学，号石公，又号六休。汉族，荆州公安（今属湖北公安）人。宏道在文学上反对“文必秦汉，诗必盛唐”的风气，提出“独抒性灵，不拘格套”的性灵说。与其兄袁宗道、弟袁中道并有才名，合称“公安三袁”。